
Az arculatépítés és az image- alakítás szerepe a kereskedelmi infotainment típusú televíziós műsorok nézettség növekedésének biztosításában

A kereskedelmi televíziók folyamatosan versengenek egymással, hogy minél nagyobb nézettséget produkáljanak. Ez azonban csak akkor lehetséges, ha képesek a folyamatos megújulásra, valamint a megfelelő arculat kialakítására. TDK dolgozatomban főként az infotainment típusú híradók és bulvár magazinműsorok arculatával foglalkozom. A kutatás során igyekszem árnyaltabb képet kapni arról, hogy milyen szerepet játszik az arculatépítés a kereskedelmi infotainment műsorok nézettség növekedésének biztosításában. A dolgozat első felében elméleti oldalról közelítettem meg a témát. Ennek során tisztázom azokat a fogalmakat, amelyek elengedhetetlenek az arculat, a nézettség, valamint a kereskedelmi televíziózás rejtelmeinek megértéséhez. Ezt követően bemutatom a kutatásban szereplő két legnagyobb kereskedelmi csatorna hírműsorainak arculatát. A TV2 és az RTL Klub arculatának vizsgálata után saját kérdőíves kutatásom eredményeit összegzem. Jelen tanulmány egy összetett kvantitatív kutatás eredményeit mutatja be.



